ଢେଙ୍କାନାଳ, ସେପ୍ଟେମ୍ବର ୧୧(ଲୋକାଲ ୱାୟାାର): ଭାରତରେ ବିଭିନ୍ନ ଗୁରୁତ୍ୱପୂର୍ଣ୍ଣ ସାମାଜିକ ସଂସ୍କାର ଆଣିବାରେ ଈଶ୍ୱର ଚନ୍ଦ୍ର ବିଦ୍ୟାସାଗରଙ୍କ ଭୂମିକା ଥିଲା ଅତୁଳନୀୟ ।
ବିଦ୍ୟାସାଗର ଜ୍ଞାନ ଶକ୍ତିରେ ମୁକ୍ତିର ବାଟ ଦେଖେଇଥିଲେ ବୋଲି ଭାରତୀୟ ଜନ ସଞ୍ଚାର ସଂସ୍ଥାନ, ଢେଙ୍କାନାଳ ଏବଂ କୋଲକାତା ପ୍ରେସ୍ କ୍ଲବର ମିଳିତ ଆନକୂଲ୍ୟରେ ଶୁକ୍ରବାର 'ଈଶ୍ୱର ଚନ୍ଦ୍ର ବିଦ୍ୟାସାଗରଙ୍କ ୨୦୦ତମ ଜୟନ୍ତୀଃ ବ୍ୟକ୍ତିତ୍ୱ ଓ ତାଙ୍କ ଲକ୍ଷ୍ୟ' ଉପରେ ଅନୁଷ୍ଠିତ ଇ-ଆଲୋଚନାଚକ୍ରରେ କହିଛନ୍ତି ଲେଖକ ତଥା ଉକ୍ରଳ ବିଶ୍ୱବିଦ୍ୟାଳୟର ଅବସରପ୍ରାପ୍ତ ପ୍ରଫେସର ଯତୀନ୍ଦ୍ର କୁମାର ନାୟକ ।
ପ୍ରଫେସର ନାୟକ କହିଛନ୍ତି, ଓଡ଼ିଶା ତଥା ଓଡ଼ିଆ ସାହିତ୍ୟ ଉପରେ ଈଶ୍ୱର ଚନ୍ଦ୍ର ବିଦ୍ୟାସାଗରଙ୍କ ବିଶେଷ ପ୍ରଭାବ ରହିଥିଲା । ତାଙ୍କ ଚରିତମାଳାକୁ ଫକୀର ମୋହନ ସେନାପତି ଓଡ଼ିଆରେ ଅନୁବାଦ କରିଥିଲେ ।
ଏହା ସେସମୟରେ ଖୁବ୍ ଗ୍ରହଣୀୟ ହୋଇଥିଲା । ଈଶ୍ୱର ଚନ୍ଦ୍ର ବିଦ୍ୟାସାଗର ବିଧବା ପୁନଃବିବାହକୁ ପ୍ରଚଳନ କରିବା ନେଇ ବେଶ୍ ଗୁରୁତ୍ୱ ଦେଉଥିଲେ ।
ପରବର୍ତ୍ତୀ ସମୟରେ ଓଡ଼ିଶାର ବିଦ୍ୟାସାଗର ଭାବେ ଜଣାଶୁଣା ବୈରାଗୀ ମିଶ୍ର ଏହି ଆନେ୍ଦାଳନକୁ ଆଗେଇ ନେଇଥିଲେ । ସେହିପରି ମୋହନଦାସ କରମଚାନ୍ଦ ଗାନ୍ଧୀ ମଧ୍ୟ ବିଦ୍ୟାସାଗରଙ୍କ ଦ୍ୱାରା ଅନୁପ୍ରାଣିତ ହୋଇଥିଲେ ।
ଅସ୍ପୃଶ୍ୟତା ବିରୋଧରେ ହେଉ କି ପ୍ରାଥମିକ ଶିକ୍ଷାକୁ ଗୁରୁତ୍ୱ ହେଉ, ସବୁଥିରେ ଉଭୟ ବିଦ୍ୟାସାଗର ଓ ମହାତ୍ମା ଗାନ୍ଧୀ ଗୁରୁତ୍ୱ ଦେଉଥିଲେ ।
ଶିକ୍ଷାବିତ ତଥା ସୁଲେଖକ ସୁବୀର ଘୋଷ କହିଛନ୍ତି, ଈଶ୍ୱର ଚନ୍ଦ୍ର ବିଦ୍ୟାସାଗର କେବଳ ଜଣେ ସାମାଜିକ ସଂସ୍କାରକ ନଥିଲେ ବରଂ ସମାଜର ତୃଣମୂଳସ୍ତରର ଲୋକଙ୍କ ସମସ୍ୟାର ସମାଧାନକୁ ସବୁବେଳେ ଗୁରୁତ୍ୱ ଦେଉଥିଲେ ।
ତାଙ୍କୁ ସାଧାରଣ ଲୋକଙ୍କ ସମସ୍ୟା ସବୁବେଳେ ବ୍ୟଥିତ କରୁଥିଲା । ସେଥିପାଇଁ ଲୋକେ ତାଙ୍କୁ 'କରୁଣାସାଗର' ଭାବେ କହିବାକୁ ଲାଗିଥିଲେ ।
ସେ ବ୍ରାହ୍ମଣ ପରିବାରରେ ଜନ୍ମ ହୋଇଥିଲେ ମଧ୍ୟ ତଥାକଥିତ ଧର୍ମ, ଭଗବାନଙ୍କୁ ବିଶ୍ୱାସ କରୁନଥିଲେ ।
ବରିଷ୍ଠ ସାମ୍ବାଦିକ ଶ୍ୟାମଲ ରାୟ କହିଛନ୍ତି, ବିଦ୍ୟାସାଗର କେବଳ ବଙ୍ଗ ପ୍ରଦେଶ ଓ ବଙ୍ଗାଳୀଙ୍କ ଆଇକନ୍ (ପ୍ରତୀକ) ନଥିଲେ, ବରଂ ସେ ଥିଲେ ସମଗ୍ର ଭାରତର ତଥା ଭାରତୀୟଙ୍କ ଆଇକନ୍ ।
ବିଧବା ପୁନଃବିବାହ ସପକ୍ଷରେ, ବାଳବିବାହ ବିରୋଧରେ ଆଦି ଅନେକ ସାମାଜିକ ସଂସ୍କାର ଆଣିବା ଦିଗରେ ସେ ସ୍ମରଣୀୟ ହୋଇ ରହିଛନ୍ତି । ବଙ୍ଗଳା ସାହିତ୍ୟ କ୍ଷେତ୍ରକୁ ମଧ୍ୟ ତାଙ୍କର ଅବଦାନ ଅତୁଳନୀୟ ।
ତାଙ୍କ ପୁସ୍ତକ 'ବର୍ଣ୍ଣ ପରିଚୟ' ଆଜି ମଧ୍ୟ ବହି ଦୋକାନ ଏବଂ ପୁସ୍ତକ ମେଳାରେ ବିକ୍ରି ହେଉଛି ।
ବାଂଲାଦେଶ ଚିଟ୍ଟାଗଙ୍ଗ ବିଶ୍ୱବିଦ୍ୟାଳୟର ସହକାରୀ ପ୍ରଫେସର ରାଜୀବ ନନ୍ଦୀ କହିଛନ୍ତି, ଈଶ୍ୱର ଚନ୍ଦ୍ର ବିଦ୍ୟାସାଗର ଜଣେ ଏକାକୀ ସଂଗ୍ରାମୀ ଥିଲେ । ସେ ଏମିତି ଏକ ଶିକ୍ଷା ବ୍ୟବସ୍ଥା ଚାହୁଁଥିଲେ, ଯେଉଁଥିରେ ସବୁ ବର୍ଗର ଲୋକ ଉପକୃତ ହୋଇପାରିବେ ।
ତାଙ୍କ ଜୀବନୀ ଓ ଚରିତ୍ରରୁ ଅନେକ କିଛି ଶିଖିବାର ଅଛି । ବାଂଲାଦେଶ ଏବଂ ବାଂଲାଦେଶବାସୀଙ୍କ ଭିତରେ ମଧ୍ୟ ତାଙ୍କ ନୀତି, ଆଦର୍ଶ ଓ ଚିନ୍ତାଧାରାର ଗଭୀର ପ୍ରଭାବ ରହିଛି ।
ପ୍ରାରମ୍ଭିକ ଭାଷଣରେ ଆଇଆଇଏମସି, ଢେଙ୍କାନାଳର ଆଞ୍ଚଳିକ ନିଦେ୍ର୍ଦଶକ ଡ. ମୃଣାଳ ଚାଟାର୍ଜୀ କହିଛନ୍ତି, ଈଶ୍ୱର ଚନ୍ଦ୍ର ବିଦ୍ୟାସାଗର ତାଙ୍କ ଜୀବନକାଳ ଭିତରେ ଅନେକ ସାମାଜିକ ସଂସ୍କାର ଆଣିଛନ୍ତି ।
ବିଧବା ପୁନଃବିବାହ ପ୍ରଚଳନ କରିବା ଦିଗରେ ସେ ଖୁବ୍ ଉଲ୍ଲେଖନୀୟ କାର୍ଯ୍ୟ କରିଛନ୍ତି । ସେହିପରି ଶିକ୍ଷା ବିଶେଷତଃ ମହିଳା ଶିକ୍ଷାକୁ ସେ ସବୁଠୁଁ ବେଶୀ ଗୁରୁତ୍ୱ ଦେଉଥିଲେ ।
ଆଲୋଚନା ଶେଷ ପର୍ଯ୍ୟାୟରେ ଅଂଶଗ୍ରହଣକାରୀଙ୍କ କିଛି ପ୍ରଶ୍ନର ଉତ୍ତର ରଖିଥିଲେ ବକ୍ତାମାନେ ।
ଆଇଆଇଏମସି, ଢେଙ୍କାନାଳର ସହକାରୀ ପ୍ରଫେସର ସମ୍ବିତ ପାଲଙ୍କ ସଂଯୋଜନାରେ ଆୟୋଜିତ ଏହି ଇ-ଆଲୋଚନାଚକ୍ରରେ ଧନ୍ୟବାଦ ଦେଇଥିଲେ ସହକାରୀ ପ୍ରଫେସର ଡ. ଜ୍ୟୋତି ପ୍ରକାଶ ମହାପାତ୍ର ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
